Almería

Almerija je lučki grad autonomne pokrajine Andaluzija i glavni grad provincije Almerije u južnoj Španiji i nalazi se u širokom sredozemnom zalivu. Almerija podseća na severnoafričke gradove: ima uzane ulice, stare bele kuće, bašte i aleje palmi. Takođe je i glavni grad istoimene provincije. Geografija Gradske četvrti ovog sredozemnog grada se veoma razlikuju. Na zapadu žive Romi, posebno u četvrti La Čanka, u veoma lošim uslovima, delimično u pećinama. U drugim problematičnim četvrtima na zapadu grada izražena je droga i prostitucija, a ostatak grada relativno je miran izuzev malog kriminala. Klima Almerija je grad sa najviše sunčanih sati u godini u Španiji, skoro 3.000. Godišnja prosečna temperatura je oko 18ºS, 19ºS, a zimi je temperatura vode veća od temperature vazduha. Često duva jak vetar. Historija Ime grada izvedeno je iz arapskog jezika i znači ogledalo mora. Almeriju je osnovao Abd ar-Rahman III 955. godine kao glavnu luku svojeg velikog carstva. Godine 1489. osvojili su ga katalonski vladari Ferdinand i Izabela u vreme rekonkviste. 16. vek je za Almeriju bio vek velikih prirodnih nepogoda. Grad je doživeo najmanje četirizemljotresa od koji je onaj u 1522. bio najveći. Osim toga, u svakom veku bilo je redovnih napada Pirata koji su se zadržali do 18. veka. Tada su ljudi koji su stanovali na obali uglavnom odvođeni u ropstvo. Stanovništvo Prema proceni, u gradu je 2008. živelo 187.521 stanovnika. Kultura Veliki deo grada uništen je u 16. veku, tako da Almerija nema neki poseban kulturni značaj. Univerzitet grada je uz pomoć evropske donacije osnovan 1993. godine sa komplet novom opremom. Almerija ima dosta studenata (oko 15.000) koji uglavnom žive u četvrtima na istoku i u centru grada. Privreda U privrednom pogledu grad je dugo zaostajao. Luka grada Almerije je značajna za izvoz raznih proizvoda iz provincije, kao i mineralnih produkata iz Siera de Alamilja. Reference Vanjske veze